Document ID: 32005R1814

KOMMISSIONENS FORORDNING (EF) Nr. 1814/2005
af 7. november 2005
om ændring af forordning (EF) nr. 580/2004 om en licitationsprocedure for fastsættelse af eksportrestitutioner for visse mejeriprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (1), særlig artikel 26, stk. 3, og artikel 31, stk. 14, og
ud fra følgende betragtninger:
(1)
Ved artikel 6 i Kommissionens forordning (EF) nr. 174/1999 af 26. januar 1999 om særlige gennemførelsesbestemmelser til Rådets forordning (EØF) nr. 804/68 for så vidt angår anvendelsen af eksportlicenser og eksportrestitutioner for mælk og mejeriprodukter (2) fastsættes gyldighedsperioden for eksportlicenser, herunder dem, der udstedes i henhold til Kommissionens forordning (EF) nr. 581/2004 af 26. marts 2004 om en løbende licitation for eksportrestitutioner for visse typer smør (3) og Kommissionens forordning (EF) nr. 582/2004 af 26. marts 2004 om en løbende licitation for eksportrestitutioner for skummetmælkspulver (4).
(2)
Ved artikel 8 i Kommissionens forordning (EF) nr. 580/2004 (5) fastsættes det uanset artikel 6 i forordning (EF) nr. 174/1999, fra hvornår eksportlicenserne er gyldige.
(3)
Det er undertiden blevet fejlfortolket, hvornår artikel 6 i forordning (EF) nr. 174/1999 og hvornår artikel 8 i forordning (EF) nr. 580/2004 skal anvendes. For at fjerne årsagerne til fejlfortolkning bør artikel 8 i forordning (EF) nr. 580/2004 ændres.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
Artikel 8, stk. 1, litra d), i forordning (EF) nr. 580/2004 affattes således:
»d)
regnes gyldighedsperioden for den eksportlicens, der er henvist til i samme forordnings artikel 6, fra den dag, der er sidste frist for afgivelse af bud.«
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. november 2005.

Labels: 3
17